# **DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **Comuna Zimbor,** ediul în loc. Zimbor, nr. 116, com. Zimbor, jud. Sălaj,înregistrată la APM Sălaj, cu nr. 5866/12.07.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.11.2023, că proiectul: ***Extindere rețele și branșamente apă potabilă în Comuna Zimbor și înființare sistem apă potabilă în localitatea Dolu,*** propus a fi amplasat în loc. Zimbor, Dolu, Chendremal, Sutoru, com. Zimbor, jud. Sălaj,

***nu se supune evaluării impactului asupra mediului*** ***și***

***nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct.10, lit. b.) *proiecte de dezvoltare urbană , inclusiv construcţia centrelor comerciale şi a parcărilor auto publice* , și pct. 13, lit. a) -

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul online Știrile din Sălaj, afişare si înregistrare anunţ la sediul Primăriei Comunei Zimbor, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propune:

**~ extindere rețele și branșamente apă potabilă** existente **în localitățile Zimbor, Chendremal și Sutor** respectiv **înființare sistem de alimentare cu apă potabilă în localitatea Dolu**, comuna Zimbor, județul Sălaj, în montaj îngropat, pe o lungime totală L= **5975** m, în scopul asigurării cerinței de apă pentru un număr de 363 locuitori (prin 158 branșamente de apă): Qzi max=52,60 mc/zi (0,61 l/s), Qzi med=43,83 mc/zi (0,50 l/s), Qzi min=32,87 mc/zi (0,38 l/s), din sursa de suprafață: lac de acumulare Tarnița, jud. Cluj. Lucrările de alimentare cu apă potabilă, rețeaua de aducțiune, rețeaua de distribuție în comuna Zimbor, au fost finalizate, conform Avizul de g.a. nr. 90/13.12.2021, modificator al avizului de g.a nr. 227/18.07.2018 și se doresc a fi extinse în cele 3 localități, astfel:

* ***în localitatea Zimbor***, cu un număr de *5 extinderi noi* de rețele de distribuție a apei potabile:

- **extindere nr. 1**, cu rețea de apă potabilă PEHD, PN 10, Ø 63 mm și L= **308** m, în montaj subteran, amplasat pe marginea drumului comunal DC 58, având coordonatele topografice în sistem Stereo 70 pentru punctul de racord la rețeaua de apă existentă: X(N)1=613242.7876; Y(E)1=367971.7339. Cuplarea se va realiza la conducta PEHD PN10, Ø 110mm, în căminul de vane existent (Vp8). Pe tronson se vor executa un număr de **10** branșamente PE, Ø 25mm, în lungime totală L=**15** m ;

- **extinderea nr. 2**, cu rețea de apă potabilă PEHD, PN 10, Ø 63 mm și L= **35** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)2=613151.9537; Y(E)2=368255.8584. Cuplarea se va realiza la conducta PEHD PN10, Ø 63mm, în căminul de vane existent (Vp33). Pe tronson se va executa **1** branșament PE, Ø 32mm, în lungime totală L=**2** m ;

- **extinderea nr. 3**, cu rețea de apă potabilă PEHD, PN 10, Ø 63 mm și L= **146** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)3=613157.1701; Y(E)3=368366.4407. Cuplarea se va realiza la conducta existentă PEHD PN10, Ø 63mm. Pe tronson se vor executa un număr de **3** branșamente PE, Ø 25÷32mm, în lungime totală L=**12** m ;

- **extinderea nr. 4**, cu rețea de apă potabilă PEHD, PN 10, Ø 63 mm și L= **916** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)4=612986.3200; Y(E)4=368073.7511. Cuplarea se va realiza la conducta existentă PEHD PN10, Ø 63mm. Pe tronson se vor executa un număr de **17** branșamente PE, Ø 25÷32mm, în lungime totală L=**74** m, un cămin de vane (X(N)cv=612955.7877; Y(E)cv=368050.9807 și un cămin de aerisire ;

- **extinderea nr. 5**, cu rețea de apă potabilă PEID, PN 10, Ø 63 mm și L= **266** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)5=612669.0691; Y(E)5=367310.1328. Cuplarea se va realiza la conducta existentă PEHD PN10, Ø 63mm. Pe tronson se vor executa un număr de **5** branșamente PE, Ø 25÷32mm, în lungime totală L=**20** m;

* ***în localitatea Chendremal***, cu ***o*** *extindere* nouă de rețea de distribuție a apei potabile:

- **extinderea nr. 6**, cu rețea de apă potabilă PEHD, PN 10, Ø 63 mm și L= **511** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)6=613953.5026; Y(E)6=367333.5610. Cuplarea se va realiza la conducta existentă PEHD PN10, Ø 110mm. Pe tronson se vor executa un număr de **12** branșamente PE, Ø 25÷32mm, în lungime totală L=**45** m, și un cămin de vane (de linie);

* ***în localitatea Sutor***, cu un număr de **2** extinderi de rețele de distribuție a apei potabile:

- **extinderea nr. 7**, cu rețea de apă potabilă PEHD, PN 10, Ø 63 mm și L= **190** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)7=611093.4311; Y(E)7=366807.0536. Cuplarea se va realiza la conducta PEHD PN10, Ø 63mm, în căminul cu vane existent. Pe tronson se vor executa un număr de **4** branșamente PE, Ø 25mm, în lungime totală L=**7** m;

- **extinderea nr. 8**, cu rețea de apă potabilă PEHD, PN 10, Ø 63 mm și L= **153** m, în montaj subteran, având coordonatele topografice în sistem Stereo 70 pentru punctul de racord la rețeaua de apă existentă: X(N)8=610975.9009; Y(E)8=366632.4693. Cuplarea se va realiza la conducta existentă PEHD PN10, Ø 63mm. Pe tronson se vor executa un număr de **5** branșament PE, Ø 25÷32mm, în lungime totală L=**25** m ;

**~ înființare sistem de alimentare cu apă potabilă în localitatea Dolu, com. Zimbor**, astfel:

 -**sursa**: racord la rețeaua de aducțiune existentă, realizată prin POIM, tip PEID Ø110, PN 16, pe DC 58, prin cămin de racord, în punctul având următoarele coordonate topografice Stereo 70: X(N)9=610650.3047; Y(E)9=372574.4811;

 - **rețea de aducțiune**: conductă nouă de aducțiune apă potabilă PEHD Ø 90 mm, PN 16, L= **40** m;

 - **instalații de înmagazinare**: rezervor de înmagazinare apă potabilă, din OL vitrificat, V=50 mc Premergător rezervorului de înmagazinare se va amenaja camera vanelor, pentru manevre, ce va cuprinde conducta de aducțiune și distribuție apă spre rezervor ;

 - **stație de tratare**: tip container montat pe platformă de beton pentru clorinarea apei ;

 - **rețea de distribuție**: - conducte PEHD Ø 110 mm, PN 10 și L= 1083 m și

 - conducte PEHD Ø 63 mm, PN 10 și L= 2327 m;

Pe rețeaua de distribuție cu apă potabilă, se vor monta:

 - 4 buc. cămine cu vane ;

- 1 buc. cămin de golire ;

- 2 buc. cămine de aerisire;

 - 3 buc. hidranți supraterani exteriori DN 80mm ;

 - 101 buc. branșamente PEID Dn 25÷32mm.

**~ traversare curs de apă v. Dolu, suprateran** cu conductă de alimentare cu apă ancorată de suprastructura podului existent pe DC 58, astfel:

|  |  |  |  |
| --- | --- | --- | --- |
| Tip traversare | Curs de apă | Caracteristici traversare | Coordonate stereo 70 |
| Mal drept | Mal stâng  |
| Supratraversare curs de apă ca-dastrat v. Dolu, cu conductă de apă potabilă an-corată de supra-structura podului existent pe DC 58 | v. DoluII.1.048.11.00.00.0  | -conductă de apă potabilă PEHD, Dn 110, L= 10 m, pre-izolată termic în tub spiral de aluminiu și spumă poliuretanică, ancorată de supra-structura podului exis-tent pe DC 58 (intrare în loc. Dolu dinspre loc. Sâncraiu Almașului)  | X(N)=610926.4523Y(E)=372640.3311 | X(N)= 610934.4691Y(E)= 372641.8541 |

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zona;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

 **● pentru facoturl de mediu apa:**

- interzicerea spălarii utilajelor în zonele de lucru.

- retragerea utilajelor din zona de lucru, la sfârsitul fiecarei zile de lucru, in vederea evitarii unor situaţii neprevazute;

- verificarea integrităţii şi etanşeitaţii rezervoarelor şi a conductelor de alimentare cu carburant, schimbul de ulei si alimentarea cu motorina a acestora nu se va face decat in locuri special amenajate și de către personal calificat în acest sens

 **● pentru facorul de mediu aer:**

- utilajele vor fi periodic verificate din punct de vedere tehnic în vederea creşterii performanţelor și pentru a nu exista pierderi de uleiuri, combustibili, lubrifianți, etc.

- limitarea emisiilor de substanţe poluante provenite de la utilaje constă în folosirea de utilaje şi camioane de generaţie recentă, prevăzute cu sisteme performante de minimizare şi reţinere a poluanţilor în atmosferă

- elaborarea de planuri şi grafice de lucru care să ţină seama de timpii de rulare şi punere în operă a materialelor de acoperire corelându- se programele de lucru ale bazelor de producţie, cu cele ale utilajelor din amplasamentul lucrărilor. De asemenea se va ţine seama de prognoza meteo pentru zona respectiva, eliminându-se astfel posibilitatea rebutării şarjelor de material deja preparat ca urmare a descărcării acestuia şi nepunerii în operă în timp util.

- procesele tehnologice care produc mult praf, cum este cazul umpluturilor de pământ, vor fi reduse în perioade cu vânt puternic sau se va realiza o umectare mai intensă a suprafeţelor.La sfârşitul unei săptămâni de lucru, se va efectua curaţenia fronturilor de lucru, cu care ocazie se vor evacua deşeurile, se vor stivui materialele, se vor alinia utilajele etc.

 **● pentru zgomot si vibratii:**

Pentru a se diminua zgomotul generat de sursele mentionate anterior si pentru a fi respectate nivelele de zgomot, conform legislatiei in vigoare, sunt recomandate masuri de protectie impotriva zgomotului, si anume:

* interzicerea lucrarilor de constructii pe timpul noptii si restrictii in timpul orelor de odihna zilnica, in zonele sensibile (spitale, gradinite etc.), conform legislatiei in vigoare la momentul implementarii proiectului;
* evitarea pe cat posibil a traficului utilajelor si vehiculelor prin zonele locuite si utilizarea de rute ocolitoare;
* identificarea structurilor construite vulnerabile amplasate in zona lucrarilor si utilizarea de echipamente sau metode de siguranta;
* etapizarea lucrarilor astfel incat sa se evite utilizarea simultana a mai multor utilaje cu nivel acustic ridicat;
* practicarea sapaturii manuale in zonele vulnerabile;
* reducerea vitezei autovehiculelor in zonele sensibile

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

- în perioada de funcționare, apele uzate tehnologice rezultate in urma spalarii vor fi colectate de pe platforma betonata a spalatoriei, printr-un canal acoperit cu gratar, situat sub autovehicul, iar apoi apele vor fi trecute prin separatorul de hidrocarburi propus. Dupa preepurare apele vor fi evacuate in reteaua de canalizare menajeră a localitatii.

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor (schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Organizare de Șantier**

 Suprafata ocupata a organizarii de santier este de 960 mp pe terenul unde se va amplasa rezervorul din localitatea Dolu.

- cai de acces;

- unelte, scule, dispozitive, utilaje si mijloace necesare ;

- sursele de energie;

- apa potabila, grup sanitar;

- grafice de executie a lucrarilor;

- organizarea spatiilor necesare depozitarii temporare a materialelor, masurile specifice

pentru conservare pe timpul depozitarii si evitarii degradarilor;

- masuri specifice privind protectia si securitatea muncii, precum si de prevenire si

stingere a incendiilor, decurgand din natura operatiilor si tehnologiilor de constructie cuprinse

in documentatia de executie a obiectivului;

- masuri de protectia vecinatatilor (transmitere de vibratii si socuri puternice, degajari

mari de praf, asigurarea acceselor necesare).

Lucrarile provizorii necesare organizarii incintei constau in imprejmuirea terenului

aferent imobilului printr-un gard ce se va demonta dupa realizarea lucrarilor de constructie.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 8 din 02.07.2023, emis de Primăria Comunei Zimbor, terenul aparține domeniului public al Comunei Zimbor, situat în intravilanul loc. Zimbor, Dolu, Chendremal, Sutoru.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). si c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

 d2) natura impactului: - redusă, pe perioada de execuţie si funcţionare.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

 d8) posibilitatea de reducere efectivă a impactului: nu este cazul, respectarea legislației în vigoare si respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** intravilanullocalităților Zimbor, Dolu, Chendremal, Sutoru, comuna Zimbor, județul Sălaj, pe domeniul public ( pe marginea stăzilor și a drumurilor), b.h. Someș –Crasna, cursuri de apă cadastrate v. Almaș și v. Dolu;

**Corp de apă de suprafață**: RORW2-1-48\_B1A, Almaș și afluenți;

**Corp de apă subteran**:-freatic, ROSO11, Someșul Superior, lunca și terasele.

 Lucrările propuse în documentația de fundamentare au drept scop extinderea rețelei de alimentare cu apă potabilă în comuna Zimbor, satele Zimbor, Dolu, Chendremal, Sutoru, pe 8 tronsoane noi, prin prelungirea rețelelor de apă potabilă existente și înființarea unui sistem nou de alimentare cu apă potabilă în localitatea Dolu (comuna Zimbor), pentru îmbunătățirea infrastructurii fizice de bază din spațiul rural, asigurarea cerinței de apă în localități, racordarea la rețeaua de distribuție prin branșamente de apă noi, creșterea gradului de confort a locuitorilor, respectiv asigurarea dezvoltării economice a localităților.

 În prezent, localitățile Zimbor, Chendremal și Sutoru dispun parțial de un sistem centralizat de alimentare cu apă potabilă (reglementat anterior prin Avizul de g.a. nr. 90/13.12.2021, modificator al avizului de g.a nr. 227/18.07.2018, privind „Proiectul Regional de dezvoltare a infrasructurii de apă și apă uzată din județele Cluj și Sălaj în perioada 2014-2020”) care se propune a se extinde, iar localitatea Dolu nu are un sistem centralizat de alimentare cu apă potabilă, motiv pentru care se dorește înființarea acestuia .

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 63/02.10.2023 înregistrată la APM Sălaj cu nr. 7820/02.10.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. din .11.2023,*** eliberat de ***Sistemul de Gospodărire a Apelor Sălaj***:

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. În cazul redimensionării podețului, în corelare cu prevederile legale HG nr. 846/2010, se va redimensiona și lucrarea de traversare cu conductă de apă ancorată de acesta.

3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

6. Recepția lucrărilor se va face în prezența delegatului Sistemului de Gospodărire a Apelor Sălaj.

7. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

9. Să ia urgent măsurile necesare pentru conformarea în ceea ce privește colectarea și epurarea apelor uzate, conform Angajamentului negociat cu Uniunea Europeană – Capitolul 22 Mediu, în vederea implementării legislației privind calitatea apelor uzate în receptorii naturali.

10. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversării.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. din .2023,*** eliberat de ***Sistemul de Gospodărire a Apelor Sălaj:***
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Deşeurile rezultate, indiferent de natura lor se vor gestiona în conformitate cu prevederile OUG 92/2021, privind regimul deşeurilor, privind regimul deșeurilor, aprobată prin Legea nr. 17/2023;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţi OUG 92/2021, privind regimul deşeurilor a mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

   Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan